Aurinkovuori

Aurinkovuori on Asikkalassa Päijät-Hämeessä sijaitseva toiseen Salpausselkään kuuluva harjumuodostuma, joka on korkeimmillaan noin 80 metriä Päijänteen ja Vesijärven pintojen korkeudesta.Aurinkovuori Ympäristö.fi:ssä

 Kasvillisuus ja eläimistö 
Aurinkovuorella on muun muassa muinaisrantoja sekä jyrkkiä rinteitä. Aurinkovuoren puusto on pääasiassa mäntyä, mutta lehtipuita, kuusia ja puolilehtojakin löytyy. Näin ollen kasvilajeja löytyy runsaasti, esimerkiksi harvinaista alppivuokkoa esiintyy Aurinkovuorella. Aurinkovuori onkin kasvistollisesti monipuolisimpia harjuja Hämeessä. Lintulajeista muun muassa kehrääjiä sekä pikkulepinkäisiä esiintyy Aurinkovuorella.http://www.ymparisto.fi/fi-FI/Luonto/Suojelualueet/Natura_2000_alueet/Aurinkovuori%2817119%29

 Retkeilymahdollisuudet 
Aurinkovuoren ulkoilualueella on yhteensä viisi eripituista ulkoilureittiä. Näistä 3 ja 7,5 kilometrin reitit ovat valaistuja kun taas 10, 12 ja 15 kilometrin reitit ovat valaisemattomia.Aurinkovuoren reitit Asikkalan sivuilla  3 kilometrin reitillä on mahdollista pysähtyä näköalapaikalle, josta on kaunis näkymä Päijänteelle. Reitillä on mahdollista vierailla myös Asikkalan Tallukkajalkojen pystyttämällä laavulla, joka valmistui vuonna 2001.Laavun esittely Asikkalan Tallukkajalkojen sivuilla  Myös Aurinko-Ilves-reitti kulkee Aurinkovuoren kautta.

 Lähteet 

Luokka:Asikkalan luonto
Luokka:Suomen reunamuodostumat
Luokka:Suomen Natura-alueet
Luokka:Salpausselkä Geopark